cyanic-selkie/wikianc huggingface dataset:
รัฐธรรมนูญแห่งราชอาณาจักรไทย พุทธศักราช 2560
คณะกรรมาธิการยกร่างรัฐธรรมนูญ
ร่างรัฐธรรมนูญฉบับ กยร. เดิมมี 315 มาตรา หลังจากได้รับข้อเสนอของ สปช. แล้ว กยร. ได้ปรับแก้เนื้อหาให้เหลือ 285 มาตรา แต่ในวันที่ 6 กันยายน พ.ศ. 2558 สปช. มีมติไม่รับร่างรัฐธรรมนูญของ กยร. ส่งผลให้ สปช. และ กยร. สิ้นสุดลงในวันนั้น
คณะกรรมการร่างรัฐธรรมนูญ
รัฐธรรมนูญชั่วคราว แก้ไขเพิ่มเติม (ฉบับที่ 1) พ.ศ. 2558 กำหนดให้ คสช. ตั้ง กรธ. ขึ้นแทน กยร. ชุดเดิม วันที่ 5 ตุลาคม พ.ศ. 2558 พลเอก ประยุทธ์ จันทร์โอชา หัวหน้า คสช. จึงแต่งตั้ง กรธ. โดยมีมีชัย ฤชุพันธุ์ เป็นประธาน
สมาชิกคณะกรรมการร่างรัฐธรรมนูญ มีดังนี้
<li> นรชิต สิงหเสนี <li> พลเอก นิวัติ ศรีเพ็ญ <li> ปกรณ์ นิลประพันธ์ <li> ประพันธ์ นัยโกวิท <li> ภัทระ คำพิทักษ์ <li> ภุมรัตน ทักษาดิพงศ์ <li> พลตรี วิระ โรจนวาศ
<li> ศาสตราจารย์ ศุภชัย ยาวะประภาษ <li> สุพจน์ ไข่มุกด์ <li> อาจารย์ อมร วาณิชวิวัฒน์ <li> อภิชาต สุขัคคานนท์ <li> ศาสตราจารย์ อุดม รัฐอมฤต <li> อัชพร จารุจินดา <li> พลเอก อัฏฐพร เจริญพานิช
กรธ. ชุดนี้พ้นจากตำแหน่งเมื่อวันที่ 12 กันยายน พ.ศ. 2561
เนื้อหาร่างรัฐธรรมนูญ
29 มกราคม พ.ศ. 2559 กรธ. ได้เผยแพร่ร่างรัฐธรรมนูญเบื้องต้นผ่านเว็บไซต์ของรัฐสภา
30 มีนาคม พ.ศ. 2559 หนังสือพิมพ์ สเตรดไทมส์ เขียนว่า ร่างรัฐธรรมนูญดังกล่าวจะให้คณะผู้ยึดอำนาจการปกครองมีอำนาจในรัฐสภาอีกห้าปี โดยจะได้แต่งตั้งสมาชิกวุฒิสภา (ส.ว.) ทั้ง 250 คน โดยสงวนหกที่นั่งไว้ให้ผู้บัญชาการทหารและตำรวจ นอกจากนี้ ในกรณีที่เกิดวิกฤตการณ์ ยังมีบทเฉพาะกาลให้สภาผู้แทนราษฎรเลือกนายกรัฐมนตรีที่มิได้มาจากการเลือกตั้ง
10 เมษายน พ.ศ. 2559 หนังสือพิมพ์ ประชาไท ลงว่า ร่างรัฐธรรมนูญฉบับดังกล่าวตัดสิทธิของบุคคลได้รับบริการสาธารณสุขของรัฐ "อย่างทั่วถึงและมีประสิทธิภาพ" แต่กำหนดให้เป็น "หน้าที่ของรัฐ"
เนื้อหาในรัฐธรรมนูญชุดนี้ที่เปลี่ยนไป มีการตัดมาตรา 5 องค์กรแก้วิกฤต แก้ไขมาตรา 12 คุณสมบัติองคมนตรีที่ต้องไม่เป็นสมาชิกสภาผู้แทนราษฎร (ส.ส.) หรือดำรงตำแหน่งทางการเมือง มาตรา 15 อำนาจการแต่งตั้งและการให้ข้าราชการในพระองค์พ้นจากตำแหน่งขึ้นอยู่กับพระราชอัธยาศัย มาตรา 16 มาตรา 17 การตั้งผู้สำเร็จราชการแทนพระองค์หรือไม่ก็ได้ เมื่อพระมหากษัตริย์จะไม่ประทับอยู่ในราชอาณาจักร มาตรา 19 ผู้สำเร็จราชการแทนพระองค์ซึ่งเคยได้รับการแต่งตั้งและปฏิญาณตนมาแล้ว ไม่ต้องปฏิญาณตนที่รัฐสภาอีก และมาตรา 182 เกี่ยวกับเรื่องผู้ลงนามรับสนองพระบรมราชโองการ รวมทั้งการเพิ่ม มาตรา 65 ที่บัญญัติให้มีการจัดทำยุทธศาสตร์ชาติ
การลงประชามติ
26 มีนาคม พ.ศ. 2559 โฆษก กรธ. แถลงว่า กรธ. พิจารณาร่างรัฐธรรมนูญเสร็จแล้ว ต่อมาวันที่ 7 เมษายน พ.ศ. 2559 สนช. พิจารณาร่างพระราชบัญญัติว่าด้วยการออกเสียงประชามติร่างรัฐธรรมนูญ พ.ศ. .... วาระ 2 และ 3 ตามที่คณะกรรมาธิการวิสามัญพิจารณาร่างพระราชบัญญัติการออกเสียงประชามติร่างรัฐธรรมนูญ ซึ่งมีเนื้อหาห้ามรณรงค์ไม่รับร่างรัฐธรรมนูญ 9 เมษายน พ.ศ. 2559 สนช. เห็นชอบเป็นเอกฉันท์ให้เพิ่มคำถามประชามติให้สมาชิกวุฒิสภาชุดแรกตามรัฐธรรมนูญฉบับนี้มีอำนาจลงมติเลือกนายกรัฐมนตรีด้วยหรือไม่
19 เมษายน พ.ศ. 2559 คณะกรรมการการเลือกตั้ง (กกต.) กำหนดให้วันที่ 7 สิงหาคม พ.ศ. 2559 เป็นวันออกเสียงประชามติร่างรัฐธรรมนูญ
7 สิงหาคม พ.ศ. 2559 ในการออกเสียงประชามติ ผลปรากฏว่า ร่างรัฐธรรมนูญและคำถามพ่วงเรื่องอำนาจลงมติเลือกนายกรัฐมนตรีของสมาชิกวุฒิสภาชุดแรกตามรัฐธรรมนูญนี้ได้รับความเห็นชอบด้วยคะแนนข้างมากของผู้มาใช้สิทธิเลือกตั้ง จากนั้น กรธ. นำร่างรัฐธรรมนูญไปปรับปรุงในบางมาตราและในบทเฉพาะกาลเพื่อให้เข้ากับคำถามพ่วงเป็นเวลา 30 วัน หลังจากนั้น ส่งร่างคืนนายกรัฐมนตรีให้นำขึ้นทูลเกล้าฯ เพื่อให้ทรงลงพระปรมาภิไธยประกาศใช้เป็นกฎหมายต่อไป
อย่างไรก็ดี มีการวิเคราะห์ว่าเหตุที่ร่างรัฐธรรมนูญนี้ผ่านประชามติเป็นเพราะแนวคิด "รับไปก่อน จะได้เลือกตั้ง" รวมทั้งมีการจับกุมและดำเนินคดีต่อผู้รณรงค์ให้ไม่รับร่างรัฐธรรมนูญหลายกรณี
"ข้อสังเกตพระราชทาน" และการประกาศใช้
วันที่ 6 เมษายน พ.ศ. 2560 พระบาทสมเด็จพระวชิรเกล้าเจ้าอยู่หัวประทับพระราชอาสน์หน้าพระที่นั่งพุดตานกาญจนสิงหาสน์เพื่อลงพระปรมาภิไธยในร่างรัฐธรรมนูญและประทับตราพระราชลัญจกร นับเป็นพระราชพิธีประกาศใช้รัฐธรรมนูญครั้งแรกในรอบ 48 ปี 9 เดือน 2 สัปดาห์ 3 วัน นับตั้งแต่วันที่ 20 มิถุนายน พ.ศ. 2511
อนึ่ง ก่อนที่พระบาทสมเด็จพระวชิรเกล้าเจ้าอยู่หัวจะทรงลงพระปรมาภิไธยประกาศใช้รัฐธรรมนูญแห่งราชอาณาจักรไทย พุทธศักราช 2560 นั้น ได้ทรงมอบ "ข้อสังเกตพระราชทาน" และให้รัฐบาลแก้ไขให้เป็นไปตามข้อสังเกตดังกล่าว ได้แก่ มาตรา 5, 17 และ 182 ใจความสำคัญคือ 1) ตัดข้อความที่ให้ศาลรัฐธรรมนูญเรียกประชุมประมุขสามอำนาจเพื่อแก้ไขวิกฤตการเมือง, 2) พระมหากษัตริย์ไม่จำเป็นต้องแต่งตั้งผู้สำเร็จราชการแทนพระองค์ และ 3) ผู้รับสนองกฎหมาย พระบรมราชโองการและประกาศพ้นจากความรับผิดชอบ เป็นการแก้ไขร่างรัฐธรรมนูญตามพระราชประสงค์หลังจากมีประชามติรับร่างรัฐธรรมนูญแล้ว
ข้อวิจารณ์
ไทเรล ฮาเบอร์คอร์น จากภาควิชาการเมืองและการเปลี่ยนแปลงทางสังคม ของมหาวิทยาลัยแห่งชาติออสเตรเลีย ซึ่งมีผลงานเขียนเกี่ยวกับประเทศไทยในหลายประเด็น วิจารณ์เกี่ยวกับรัฐธรรมนูญชุดนี้ในทำนองว่า "ทำให้ทหารมีที่ยืนอย่างถาวรในรัฐบาล เพื่อให้การแทรกแซงกลายเป็นเรื่องปกติ" รวมไปถึง ส.ว. มาจากการคัดเลือกของ คสช. และมีวาระ 5 ปี ซึ่งนานกว่าชุดอื่น ทั้งยังมีอำนาจร่วมออกเสียงเลือกนายกรัฐมนตรี และมีอำนาจกำกับดูแลให้รัฐบาลชุดใหม่ต้องทำตามยุทธศาสตร์ที่ คสช. จัดทำขึ้น สวนดุสิตโพลเผยผลสำรวจความคิดเห็นของประชาชน 1,164 คน ระหว่างวันที่ 6-9 ธันวาคม พ.ศ. 2560 เกี่ยวกับรัฐธรรมนูญที่ประกาศใช้ใหม่ โดยส่วนใหญ่มองว่า เป็นฉบับปราบโกง เน้นป้องกันทุจริต แต่จุดอ่อนเป็นการสืบทอดอำนาจของ คสช.
ระบบการเลือกตั้งแบบใหม่
รัฐธรรมนูญดังกล่าวกำหนดการเลือกตั้ง ส.ส. เป็นแบบจัดสรรปันส่วนผสม บัตรเลือกตั้งสามารถเลือกได้เพียงตัวเลือกเดียวเพื่อเลือกทั้งผู้สมัครและพรรคการเมือง มีการแถลงความมุ่งหมายของระบบดังกล่าวไว้ว่า เพื่อให้พรรคการเมืองส่งผู้สมัครที่ดีที่สุด ไม่ใช่ส่ง "เสาโทรเลข" อย่างไรก็ตาม ความมุ่งหมายแฝงเร้น คือ ป้องกันพรรคการเมืองขนาดใหญ่เกินกึ่งหนึ่งของสภาผู้แทนราษฎร ดังนั้น ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จึงเกิดยุทธศาสตร์ "พรรคแบงก์ย่อย" ซึ่งพรรคการเมืองพันธมิตรของทักษิณ ชินวัตร มีการตั้งพรรคการเมืองหลายพรรคแล้วส่งผู้สมัครแบบแบ่งเขตและบัญชีรายชื่อแยกกัน นอกจากนี้ ยังมีปรากฏการณ์ครึกโครมที่พรรคพลังประชารัฐดึงตัวผู้สมัครในช่วงปี พ.ศ. 2561
นอกจากนี้ แม้รัฐธรรมนูญกำหนดให้พรรคการเมืองเปิดเผยชื่อบุคคลที่จะเสนอเป็นนายกรัฐมนตรีตามมาตรา 88 แต่มาตรา 272 เปิดช่องให้รัฐสภาพิจารณาบุคคลนอกบัญชีที่พรรคการเมืองเสนอมาได้ อีกทั้ง ส.ว. ชุดแรกซึ่งมีวาระ 5 ปียังมีอำนาจลงมติเลือกนายกรัฐมนตรีตามมาตรา 272 ได้ หมายความว่า ส.ว. ดังกล่าวจะมีอำนาจลงมติเลือกนายกรัฐมนตรีได้ 2 คน (หากคิดวาระคนละ 4 ปี)
กฎหมายไม่ได้กำหนดสูตรคำนวณ ส.ส. บัญชีรายชื่อที่ชัดเจน แต่ในการเลือกตั้งทั่วไปปี 2562 คณะกรรมการการเลือกตั้งเลือกตีความให้พรรคเล็กได้ประโยชน์ และพรรคอนาคตใหม่เสียประโยชน์ ทั้งที่พรรคเล็กเหล่านั้นเสียงไม่ถึงคะแนนขั้นต่ำที่ได้รับจัดสรร ส.ส. พึงมี ในปี 2565 รัฐสภามีมติให้ใช้ระบบคะแนนที่พรรคการเมืองได้รับทั้งประเทศหาร 500 (ซึ่งอาจทำให้เกิดเหตุการณ์การตีความแบบในปี 2562) ทำให้พรรคเพื่อไทยเตรียมยื่นให้ศาลรัฐธรรมนูญตีความว่าขัดต่อรัฐธรรมนูญหรือไม่
ยุทธศาสตร์ชาติ 20 ปี
ยุทธศาสตร์ชาติ 20 ปีผูกมัดให้รัฐบาลในอนาคตต้องปฏิบัติตามแนวทางที่ คสช. วางไว้ จนทำให้เกิดระบอบที่เรียกว่า ประชาธิปไตยที่มีกองทัพชี้นำ รวมทั้งลดทอนบทบาทของนักการเมืองทั้งระดับชาติและท้องถิ่น การนี้ยังถูกกล่าวหาว่าเป็นเครื่องมือในการสืบทอดอำนาจอีกด้วย งานวิจัยจากมหาวิทยาลัยธรรมศาสตร์พบว่า ตัวยุทธศาสตร์ชาติต้องการแก้ปัญหาความไม่ต่อเนื่องของนโยบายของรัฐจากความไร้เสถียรภาพทางการเมือง แต่การจัดทำยุทธศาสตร์ชาติดังกล่าวเป็นการแก้ปัญหาที่ไม่ถูกจุดเนื่องจากปัญหาทางการเมืองไทยล้วนเกิดจากการแทรกแซงจากกองทัพและชนชั้นนำ
ไอลอว์รายงานว่า สำหรับแผนยุทธศาสตร์ที่มีเป้าหมายให้แล้วเสร็จภายในสิ้นปี 2565 พบว่ามีกฎหมายปฏิรูปประกาศใช้แล้วเพียง 2 ฉบับจากเป้าหมาย 45 ฉบับ รวมทั้งมีบางแผนปฏิรูปที่กำหนดเป้าหมายให้บรรลุตั้งแต่ยังไม่เริ่มทำงาน
วุฒิสภา
วุฒิสภาที่มาจากการแต่งตั้งของคณะรัฐประหารทั้งหมด อีกทั้งมีอำนาจในการเลือกนายกรัฐมนตรี ทำให้ถูกวิจารณ์ว่าเป็นเครื่องมือสำหรับสืบทอดอำนาจของคณะรักษาความสงบแห่งชาติ ไอลอว์ยังรายงานว่าสมาชิกวุฒิสภามีการแต่งตั้งญาติของตัวเองเข้ามาเป็นคณะทำงาน และออกเสียงร่างกฎหมายไปในทิศทางเดียวกันถึงร้อยละ 98
มีการเรียกร้องให้แก้ไขรัฐธรรมนูญเพื่อยกเลิกวุฒิสภาจากการแต่งตั้ง เหลือเป็นสภาเดี่ยว ซึ่งเป็นข้อเรียกร้องสำคัญข้อหนึ่งของการประท้วงในประเทศไทย พ.ศ. 2563–2564
ในปี 2562 พลเอก ประวิตร วงษ์สุวรรณให้สัมภาษณ์ว่า มั่นใจว่าจะควบคุม ส.ว. ได้เพราะตั้งมาเอง และในปี 2565 ส.ส. พรรคพลังประชารัฐให้สัมภาษณ์ว่า เชื่อว่าพรรคพลังประชารัฐจะยังเป็นแกนนำจัดตั้งรัฐบาลต่อไป เพราะมี ส.ว. สนับสนุน
การแก้ไขเพิ่มเติมรัฐธรรมนูญ
ในเดือนพฤศจิกายน 2564 มีการแก้ไขเพิ่มเติมรัฐธรรมนูญเป็น "รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 1) พุทธศักราช 2564" ให้มีสมาชิกสภาผู้แทนราษฎรแบบแบ่งเขต 400 คนและสมาชิกสภาผู้แทนราษฎรแบบบัญชีรายชื่อ 100 คน และให้ใช้บัตรเลือกตั้ง 2 ใบ แทนใบเดียวที่เคยใช้ในการเลือกตั้งปี 2562 โดยสมาชิกวุฒิสภาลงมติเห็นชอบ 149 เสียง หรือคิดเป็นร้อยละ 60 ของจำนวนสมาชิกวุฒิสภา นักวิชาการมองว่าระบบบัตรเลือกตั้ง 2 ใบจะเป็นระบบที่ทำให้พรรคใหญ่ได้เปรียบโดยเฉพาะพรรคเพื่อไทย อาจเห็นพรรคเล็กย้ายไปอยู่รวมกับพรรคใหญ่ และพรรคพลังประชารัฐจะเผชิญกับปัญหาการต่อรองผลประโยชน์เพื่อรักษาเอกภาพของพรรค
ความพยายามแก้ไขเพิ่มเติมรัฐธรรมนูญ
การแก้ไขเพิ่มเติมรัฐธรรมนูญฉบับนี้เป็นข้อเรียกร้องของผู้ประท้วงในการประท้วงในประเทศไทย พ.ศ. 2563–2564 ตั้งต่อข้อเรียกร้องสามประการที่เสนอต่อรัฐบาลในวันที่ 18 กรกฎาคม 2563 มีการเสนอญัตติแก้ไขเพิ่มเติมรัฐธรรมนูญจำนวน 6 ญัตติทั้งจากรัฐบาลผสมและพรรคร่วมฝ่ายค้าน มีการอภิปรายร่วมของรัฐสภาและลงมติในวันที่ 24 กันยายน 2563 ในวันดังกล่าว รัฐสภามีมติตั้งคณะกรรมาธิการพิจารณาร่างแก้ไขรัฐธรรมนูญก่อนรับหลักการ อันเป็นผลให้เลื่อนการแก้ไขเพิ่มเติมรัฐธรรมนูญออกไปอย่างน้อย 1 เดือน หลังจากนั้นมีการลงมติรับร่างรัฐธรรมนูญในวาระหนึ่ง ซึ่งเป็นร่างของพรรคเพื่อไทยและพรรคพลังประชารัฐ ซึ่งจะไม่แก้ไขรัฐธรรมูญหมวด 1 และหมวด 2 และไม่ยุ่งเกี่ยวกับอำนาจของสมาชิกวุฒิสภาในการร่วมเลือกตั้งนายกรัฐมนตรี ส่วนร่างที่ไอลอว์รวบรวมรายชื่อกว่า 1 แสนรายชื่อถูกตีตก
ในเดือนมีนาคม 2564 ศาลรัฐธรรมนูญวินิจฉัยว่าการแก้ไขรัฐธรรมนูญจะต้องผ่านการลงประชามติ 2 ครั้ง เพื่อให้ความเห็นชอบว่าจะให้มีการแก้ไข และให้ความเห็นชอบต่อร่างรัฐธรรมนูญฉบับที่เสนอ หลังจากนั้น รัฐสภาลงมติไม่รับร่างรัฐธรรมนูญในวาระสาม (ซึ่งมีเรื่องการเลือกตั้งสมาชิกสภาร่างรัฐธรรมนูญ)
ในวันที่ 24 มิถุนายน 2564 รัฐสภาลงมติรับร่างแก้ไขรัฐธรรมนูญเฉพาะของพรรคประชาธิปัตย์ที่จะแก้ไขเรื่องบัตรเลือกตั้งจากใบเดียวเป็นสองใบเท่านั้น โดยไม่สนใจได้แก้ไขเรื่องอำนาจของสมาชิกวุฒิสภา ก่อนหน้านี้ ชวน หลีกภัย ประธานรัฐสภา ไม่บรรจุร่างรัฐธรรมนูญของพรรคเพื่อไทยที่มีเนื้อหาให้มีการเลือกตั้งสมาชิกสภาร่างรัฐธรรมนูญโดยอ้างว่าศาลรัฐธรรมนูญได้เคยวินิจฉัยเรื่องนี้ไว้แล้ว
ในเดือนกันยายน 2564 รัฐสภาพิจารณาร่างแก้ไขเพิ่มเติมรัฐธรรมนูญอีกครั้ง และได้รับร่างแก้ไขเพิ่มเติมที่เสนอโดยพรรคประชาธิปัตย์ ที่จะกลับมาใช้บัตรเลือกตั้ง 2 ใบ, สัดส่วน สส. แบ่งเขต 400 คน กับ สส. บัญชีรายชื่อ 100 คน, และใช้สูตรเลือกตั้งแบบรัฐธรรมนูญปี 2540 อีกครั้ง และผ่านวาระ 3 เมื่อวันที่ 10 กันยายน ทั้งนี้พรรคก้าวไกลกับภูมิใจไทยงดออกเสียง พรรคพลังประชารัฐ ประชาธิปัตย์ และเพื่อไทย ลงมติเห็นชอบ เช่นเดียวกับสมาชิกวุฒิสภาเกินกึ่งหนึ่ง
ในเดือนพฤศจิกายน 2564 มีการรวบรวมรายชื่อผู้มีสิทธิเลือกตั้งเพื่อแก้ไขเพิ่มเติมรัฐธรรมนูญอีกครั้งโดยกลุ่ม Re-Solution นำโดยพริษฐ์ วัชระสินธุ์ จากกลุ่มรัฐธรรมนูญก้าวหน้า และปิยบุตร แสงกนกกุล จากคณะก้าวหน้า มีเนื้อหาตัดอำนาจของสมาชิกวุฒิสภาแล้วโอนให้มาเป็นของสมาชิกสภาผู้แทนราษฎร รวมทั้งให้ยกเลิกวุฒิสภากลับมาใช้ระบบสภาเดี่ยว แต่รัฐสภาลงมติคัดค้านร่างดังกล่าวตั้งแต่วาระแรก
ในปี 2565 รองศาสตราจารย์ ปิยบุตร แสงกนกกุล สมาชิกสภาผู้แทนราษฎรไทย ชุดที่ 25 เป็นแกนนำในการรวบรวมรายชื่อผู้มีสิทธิเลือกตั้งเพื่อขอแก้ไขเพิ่มเติมรัฐธรรมนูญเพื่อให้กระจายอำนาจมากขึ้น
ในเดือนกันยายน 2565 ร่างแก้ไขรัฐธรรมนูญ 4 ร่างซึ่งมีเนื้อหาเกี่ยวกับสิทธิบุคคลและชุมชน สิทธิและเสรีภาพของประชาชน คุณสมบัติและที่มาของนายกรัฐมนตรีและการตัดอำนาจของสมาชิกวุฒิสภาในการเลือกนายกรัฐมนตรี ซึ่งถึงแม้จะได้รับเสียงเห็นชอบเกินกึ่งหนึ่งของสมาชิกรัฐสภา แต่เสียงเห็นชอบของสมาชิกวุฒิสภาไม่ถึงเกณฑ์ที่กำหนด
ปัญหาสืบเนื่อง
รัฐธรรมนูญกำหนดห้ามบุคคลดำรงตำแหน่งนายกรัฐมนตรีรวมกันเกิน 8 ปี แต่เรื่องการนับวาระของพลเอก ประยุทธ์ จันทร์โอชา เกิดปัญหาขึ้นว่าจะนับแบบใด เนื่องจากต่างฝ่ายต่างตีความกันไปคนละแบบ จนเกิดปัญหาข้อกฎหมายในปี 2565 ด้านทักษิณ ชินวัตรเชื่อว่าผู้ร่างรัฐธรรมนูญเขียนขึ้นมาเพื่อต้องการกีดกันเขาคนเดียว
เวิร์คพอยท์ เอ็นเทอร์เทนเมนท์
บริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นบริษัทสื่อของไทย บริษัทและบริษัทย่อยดำเนินธุรกิจด้านการผลิตรายการโทรทัศน์ การสร้างภาพยนตร์ การจัดการกิจกรรม แอนิเมชั่น สิ่งพิมพ์ การตลาดและค่ายเพลง บริษัทก่อตั้งขึ้นในวันที่ 11 กันยายน พ.ศ. 2532 โดยปัญญา นิรันดร์กุลและประภาส ชลศรานนท์ และเข้าจดทะเบียนในตลาดหลักทรัพย์แห่งประเทศไทย ในปี พ.ศ. 2547 บริษัทซึ่งได้รับการขนานนามว่าเป็น "ผู้ผลิตรายการโทรทัศน์อันดับ 1 ของประเทศไทย" โดย Hollywood Reporter ผลิตรายการโทรทัศน์มากกว่า 80 รายการ โดย 15 รายการออกอากาศทางฟรีทีวีทุกสัปดาห์ในปี พ.ศ. 2554 โดยเน้นรายการเกมโชว์เป็นหลัก รายการทีวีรายการแรกของเวิร์คพอยท์คือเวทีทองซึ่งออกอากาศตั้งแต่ปี พ.ศ. 2532 ถึง พ.ศ. 2550 ในไม่ช้าก็ขยายไปสู่ประเภทอื่น ๆ เช่น การผลิตรายการวาไรตี้ ละคร ซิทคอม แอนิเมชัน และภาพยนตร์สารคดี รวมถึงผลงานที่ได้รับรางวัล Asian Television Award เช่นเกมจารชน แฟนพันธุ์แท้ เกมทศกัณฐ์เด็ก หลานปู่ กู้อีจู้ และวิทยสัประยุทธ์ สองรายการคือหลานปู่ กู้อีจู้ และตลก 6 ฉาก ได้รับการเสนอชื่อเข้าชิงรางวัล International Emmy Awards
การผลิตของเวิร์คพอยท์ตกเป็นประเด็นถกเถียงหลายครั้ง รายการยอดนิยมอย่าง แฟนพันธุ์แท้, เกมทศกัณฐ์ ต่างก็ถูกวิพากษ์วิจารณ์ถึงความไม่ถูกต้องและข้อกล่าวหาต่าง ๆ ในปี พ.ศ. 2555 รายการไทยแลนด์ก็อตทาเลนต์ ซีซั่นที่ 2 ตกเป็นประเด็นวิพากษ์วิจารณ์อย่างหนักเมื่อผู้เข้าแข่งขันรายหนึ่งที่โชว์หน้าอกบนเวทีถูกเปิดเผยว่าได้รับค่าจ้างจากผู้จัดเพื่อเพิ่มเรตติ้ง
ประวัติ
เวิร์คพอยท์ เอ็นเทอร์เทนเมนท์ ก่อตั้งเมื่อวันที่ 11 กันยายน พ.ศ.​ 2532​ โดยมีวัตถุประสงค์ในการผลิตและสร้างสรรค์ผลงานบันเทิงและสื่อต่าง ๆ ประกอบด้วยสาระและความบันเทิง โดยรายการ เวทีทอง เป็นรายการแรกของบริษัท ออกอากาศทางสถานีโทรทัศน์สีกองทัพบกช่อง 7 (ช่อง 7HD ในปัจจุบัน) ซึ่งได้รับความนิยมอย่างสูง และนับเป็นก้าวแรกในธุรกิจผลิตรายการโทรทัศน์ จากนั้นได้มีการผลิตรายการโทรทัศน์ที่หลากหลายมากขึ้น อาทิ ชิงร้อยชิงล้าน, ระเบิดเถิดเทิง, เกมแก้จน, เกมจารชน, แฟนพันธุ์แท้, เกมทศกัณฐ์, เกมทศกัณฐ์เด็ก, คุณพระช่วย, ชิงช้าสวรรค์, กล่องดำ, สู้เพื่อแม่, โคกคูนตระกูลไข่ และรายการอื่น ๆ อีกมากมาย ซึ่งเป็นรูปแบบรายการประเภท เกมโชว์, ควิซโชว์, เรียลลิตี้, วาไรตี้โชว์, ซิทคอม, ละคร, ละคร, ละครเทิดพระเกียรติ, รายการวัฒนธรรมและสารคดีโทรทัศน์ ที่ออกอากาศทางสถานีโทรทัศน์ ช่อง 3, ช่อง 5, ช่อง 7 และช่อง 9 ซึ่งการดำเนินธุรกิจโทรทัศน์ในระยะแรก ยังคงเป็นการเช่าเวลาเพื่อออกอากาศรายการโทรทัศน์จากสถานีโทรทัศน์ต่าง ๆ
เวิร์คพอยท์ฯ ได้เข้าจดทะเบียนในตลาดหลักทรัพย์แห่งประเทศไทย เมื่อวันที่ 29 กันยายน พ.ศ. 2547 และใช้ชื่อย่อในการซื้อขายหลักทรัพย์ว่า “WORK”
เวิร์คพอยท์ฯ ได้เข้าร่วมการประมูลทีวีดิจิทัล และได้รับใบอนุญาตให้ใช้คลื่นความถี่เพื่อให้บริการโทรทัศน์ในระบบดิจิตอลประเภทบริการธุรกิจระดับชาติในหมวดหมู่ทั่วไปแบบความคมชัดปกติ เพื่อประกอบกิจการสถานีโทรทัศน์ในระบบดิจิตอล เมื่อวันที่ 26 ธันวาคม พ.ศ. 2556 โดยเริ่มออกอากาศอย่างเป็นทางการครั้งแรก เมื่อวันที่ 25 เมษายน พ.ศ. 2557 ภายใต้ชื่อ "ช่องเวิร์คพอยท์"
กลุ่มธุรกิจและบริษัทในเครือเวิร์คพอยท์ฯ
บมจ.เวิร์คพอยท์ฯ มีบริษัทร่วมลงทุนและบริษัทย่อย ภายใต้กลุ่มบริษัทดังนี้
กลุ่มธุรกิจสถานีโทรทัศน์และผลิตรายการโทรทัศน์
ดำเนินธุรกิจในการประกอบกิจการสถานีโทรทัศน์ในระบบดิจิทัล ภายใต้ชื่อ “ช่อง Workpoint” โดยได้รับใบอนุญาตให้ใช้คลื่นความถี่และประกอบกิจการโทรทัศน์เพื่อให้บริการโทรทัศน์ภาคพื้นดินในระบบดิจิทัล ประเภทบริการทางธุรกิจระดับชาติ ในหมวดหมู่ทั่วไปแบบความคมชัดปกติ เริ่มออกอากาศอย่างเป็นทางการในไตรมาส 2 ปี 2557 ดำเนินธุรกิจรับจ้างผลิต รวมถึงควบคุมการผลิตและรายการโทรทัศน์ และรายการออนไลน์ต่างๆ
ธุรกิจรายการโทรทัศน์
สามารถแบ่งได้เป็น 3 ประเภท ดังนี้
1. ธุรกิจรายการโทรทัศน์ที่ออกอากาศทางช่องโทรทัศน์ในระบบดิจิทัล
ทั้งนี้ ช่องเวิร์คพอยท์ นั้นดำเนินการออกอากาศในระบบดิจิทัลภายใต้ใบอนุญาตใช้คลื่นความถี่และประกอบกิจการโทรทัศน์เพื่อให้บริการโทรทัศน์ภาคพื้นดินในระบบดิจิทัล ประเภทบริการทางธุรกิจระดับชาติ ในหมวดหมู่ทั่วไปแบบความคมชัดปกติ ซึ่งถือใบอนุญาตโดยบริษัทย่อย และออกอากาศอย่างเป็นทางการ เมื่อไตรมาส 2 ปี 2557 ซึ่งก่อนที่จะออกอากาศในระบบดิจิทัลนั้น ช่อง WORKPOINT ได้ออกอากาศมาแล้วภายใต้ใบอนุญาตโทรทัศน์ดาวเทียมตั้งแต่ปี 2555 นับได้ว่าช่อง WORKPOINT นั้นได้ดำเนินการออกอากาศมาอย่างต่อเนื่องมากกว่า 5 ปี รายการโทรทัศน์ที่ออกอากาศในช่อง WORKPOINT สามารถแบ่งได้เป็น 3 ประเภทหลัก โดยมีรายละเอียดดังนี้
1.1 รายการผลิตเอง (Local Content) 1.รายการที่พัฒนาเอง คือ รายการที่บริษัทสร้างสรรค์ พัฒนาและผลิตรายการเองมาอย่างต่อเนื่อง ตัวอย่างเช่น รายการ ปัญญาปันสุข, ร้องข้ามกำแพง, 10 fight 10, นักร้องสองไมค์, เพลงเอก, กล่องของขวัญ, ชิงร้อยชิงล้าน ว้าว ว้าว ว้าว, The Rapper, ไมค์ทองคำ, ไมค์หมดหนี้ เป็นต้น
1.2 รายการลิขสิทธิ์
1.3 รายการที่บุคคลภายนอกเช่าเวลาออกอากาศ เป็นรายการที่บุคคลภายนอกทำการเช่าเวลาเพื่อออกอากาศทาง ช่อง WORKPOINT ตัวอย่างเช่น กิ๊กไลฟ์, พ่อบ้านงานเข้า, ก่อนบ่ายคลายเครียด, กินได้ก็กิน, The Big Kitchen, Super 10, Super 100, Make Awake คุ้มค่าตื่น, อายุน้อยร้อยล้าน, ณัชชาแอนด์เดอะแก๊ง และหนีเที่ยวกัน เป็นต้น
2. ธุรกิจรายการโทรทัศน์ที่ออกอากาศทางช่องทางออนไลน์
แต่เดิมนั้น ธุรกิจรายการโทรทัศน์ของบริษัท มีรูปแบบการผลิตรายการและซื้อลิขสิทธิ์รายการ เพื่อนำมาออกอากาศทางช่อง WORKPOINT เท่านั้น อย่างไรก็ดี นับตั้งแต่ปี 2559 เป็นต้นมาบริษัทเพิ่มช่องทางการออกอากาศรายการต่าง ๆ ทางช่องทางออนไลน์อย่างเต็มรูปแบบ ในทุก ๆ แพลตฟอร์ม อาทิเช่น Youtube, Facebook, Twitter, Line และ Website/Application ของบริษัท ควบคู่กับการออกอากาศทางช่อง WORKPOINT เพื่อรองรับและปรับตัวให้เข้ากับสถานการณ์ ยุคสมัย และพฤติกรรมการรับชมรายการของผู้ชมที่เปลี่ยนแปลงไป ทั้งนี้ นับตั้งแต่บริษัทได้ออกอากาศคู่ขนาน ทั้งในช่อง WORKPOINT และช่องทางออนไลน์ในแพลตฟอร์มต่าง ๆ นอกจากจะเป็นการเพิ่มเรตติ้งให้กับรายการโทรทัศน์ที่ออกอากาศทางช่อง WORKPOINT แล้ว ยังเป็นการสร้างกระแสและรายได้บนโลก Social Media ให้เติบโต ดังจะเห็นได้จากการเพิ่มขึ้นของผู้ติดตาม (Subscribers/ Followers) ในทุกช่องทาง Online Platform อีกด้วย ช่องทางการออกอากาศทางออนไลน์ของรายการโทรทัศน์ สามารถแบ่งได้ 3 ประเภทหลัก ดังนี้
2.1 ช่องทาง Youtube เป็นแพลตฟอร์ม Online Community ชั้นนำของโลก ที่เปิดให้ผู้ใช้งานสามารถอัปโหลด แชร์คลิปวิดีโอ และถ่ายทอดสด (Live Streaming) เนื้อหารายการต่าง ๆได้ โดยบริษัทใช้ชื่อช่องบนแพลตฟอร์ม Youtube ว่า “WorkpointOfficial” เป็นการนำเสนอทั้งคลิปรายการย้อนหลัง คลิปรายการตัดต่อใหม่ และการถ่ายทอดสด (Live Streaming) รายการโทรทัศน์ในเวลาเดียวกันแบบคู่ขนานกับการออกอากาศทางช่อง WORKPOINT โดยบริษัทจะได้รับรายได้จากการขายโฆษณาให้แก่ลูกค้าโดยตรงและส่วนแบ่งรายได้จากการขายโฆษณาในวิดีโอคลิปต่าง ๆ ตามสัดส่วนที่ตกลงกันกับทาง Youtube โดยที่ผ่านมา ช่อง “WorkpointOfficial” มีจำนวนผู้ติดตาม(Subscribers) เพิ่มขึ้นอย่างต่อเนื่องจนกลายเป็นอันดับ 1 ของประเทศไทยและเอเชียตะวันออกเฉียงใต้ และจากกระแสความนิยมดังกล่าว ทำให้ได้รับรางวัลปุ่มเพชร Diamond Play Button จาก Youtube ซึ่งเป็นการการันตีในความสำเร็จ ในฐานะช่อง Entertainment ใน Youtube ช่องแรกที่มีผู้ติดตาม (Subscribers) มากกว่าสิบล้านคน และ ณ วันที่ 28 กุมภาพันธ์ 2564 ช่อง WorkpointOfficial มีจำนวนผู้ติดตามบนช่องทาง Youtube มากกว่า 32 ล้านคน ซึ่งเป็นอันดับต้น ๆ ของประเทศไทย และยังเป็นอันดับ 1 ของ Thailand Top 100 Most Subscribe Channel List
นอกจากนี้บริษัทยังได้นำรายการใหม่ที่ออกอากาศเฉพาะออนไลน์ ซึ่งมีช่องบน Youtube มาออกอากาศบนแพลตฟอร์ม Facebook ควบคู่กันไป
3. ธุรกิจการจำหน่ายลิขสิทธิ์รายการโทรทัศน์ (Licensing)
นอกจากการดำเนินธุรกิจโดยการผลิตรายการโทรทัศน์เพื่อออกอากาศทางช่อง WORKPOINT และออกอากาศทางช่องทางออนไลน์ เพื่อขายเวลาโฆษณาและโปรโมทสินค้าในรายการแล้วนั้น บริษัทยังดำเนินธุรกิจการจำหน่ายลิขสิทธิ์รายการโทรทัศน์ของบริษัท (Licensing) ให้แก่ลูกค้าทั้งในประเทศและต่างประเทศด้วย โดยตั้งแต่ปี 2556 เป็นต้นมา บริษัทจำหน่ายลิขสิทธิ์รายการไปแล้วกว่า 35 รายการ ใน 18 ประเทศ ได้แก่ ประเทศอินเดีย ประเทศฝรั่งเศส ประเทศสหรัฐอเมริกา ประเทศอังกฤษ ประเทศอินโดนีเซีย ประเทศเวียดนาม ประเทศกัมพูชา ประเทศสิงคโปร์ และประเทศมาเลเซีย เป็นต้น โดยมีรายละเอียดรูปแบบการจำหน่ายดังนี้ https://www.workpointworldwide.com/default.aspx
3.1 การจำหน่ายรูปแบบรายการ Format บริษัทจำหน่ายลิขสิทธิ์รูปแบบรายการ (Format) ให้แก่ลูกค้าต่างประเทศเพื่อนำไปผลิตเอง โดยบริษัทให้คำแนะนำในการผลิตรายการนั้น ๆ ควบคู่ไปด้วย ตัวอย่างเช่น รายการ The Rapper, กล่องของขวัญ, ปริศนาฟ้าแลบ, ชิงร้อยชิงล้าน ว้าว ว้าว ว้าว, ตลก 6 ฉาก, ราชรถมาเกย, ไมค์หมดหนี้, แฟนพันธุ์แท้, คดีสีชมพู, คนอวดผี และ The Band เป็นต้น
3.2 การจำหน่ายรายการ Finished Program
บริษัทจำหน่ายรายการ (Finished Program) โดยเป็นการจำหน่ายรายการให้แก่ลูกค้า เพื่อนำไปออกอากาศ โดยผู้ซื้อสามารถนำไปพากษ์เสียงของแต่ละประเทศได้ ตัวอย่างเช่น รายการสปอร์ตวาไรตี้ “10 Fight 10”, ละคร “แรงชัง”, ละคร “นางแค้น”, ละคร “เกมริษยา”, ตลกหกฉาก, ละคร “หน้ากากนางเอก”, ละคร “7 วันจองเวร”, ละคร “ชะนีผีผลัก”, ละคร “ดอกไม้ลายพาดกลอน”, ซิทคอม “Love Blood จัดรักให้ตรงกรุ๊ป”, ซิทคอม “ระเบิดเถิดเทิงสิงโตทอง” และซิทคอม “ระเบิดเถิดเทิงแดนเซอร์ทะลวงไส้” เป็นต้น
กลุ่มธุรกิจบันทึกเสียงและผลิตผลงานเพลง
ค่ายเพลง
กลุ่มธุรกิจรับจ้างจัดงาน
ธุรกิจรับจ้างจัดงานเป็นธุรกิจที่ให้บริการด้านการจัดงานกิจกรรมแบบครบวงจร เพื่อตอบสนองความต้องการและจุดมุ่งหมายของลูกค้า โดยที่ผ่านมาบริษัทได้รับความไว้วางใจให้จัดงานสำคัญ ๆ ต่าง ๆ มากมายให้แก่ทั้งภาครัฐและเอกชน อาทิเช่น World Expo 2015 ณ ประเทศอิตาลี, โครงการอาชีวะสู่อนาคตซึ่งจัดให้แก่สำนักงานคณะกรรมการการอาชีวศึกษา, งานมหกรรมเล่านิทาน อ่านและเล่นกับลูกซึ่งจัดให้แก่กระทรวงการพัฒนาสังคมและความมั่นคงของมนุษย์, งานประชาสัมพันธ์งานราชพฤกษ์ รวมใจภักดิ์ รักพ่อหลวงซึ่งจัดให้แก่การท่องเที่ยวแห่งประเทศไทย, งาน Money Me Show ซึ่งจัดให้แก่ธนาคารกสิกรไทย จำกัด (มหาชน), งานประเพณีวิ่งควาย ชลบุรี ซึ่งจัดให้แก่กระทรวงวัฒนธรรม, โครงการวิ่งกระตุกหัวใจ และงานกาชาดซึ่งจัดให้แก่สภากาชาดไทย, งานสุพรรณหงส์ ซึ่งจัดให้แก่สมาพันธ์สมาคมภาพยนตร์แห่งชาติ, งานมหกรรมโขนและงานรวมศิลป์แผ่นดินสยาม ซึ่งจัดให้แก่กรมส่งเสริมวัฒนธรรม กระทรวงวัฒนธรรม, งานประชุมสุดยอดผู้นำอาเซียน ครั้งที่ 35 ซึ่งจัดให้กับรัฐบาลไทย, งานกาชาด ประจำปี 2563, โครงการหยุดเชื้อเพื่อชาติ “สวัสดีบ้านเรา สุขใดเล่าจะเท่าอยู่บ้าน”, คอนเสิร์ต “Giving Life Music” ให้ด้วยใจ, รายการเรียลลิตี้โชว์ออนไลน์ “ท้าไม่ทิ้ง กับกาแฟเขาช่อง” และแคมเปญ “แอปพลิเคชันและเงินออมทรัพย์ทวีโชค” เป็นต้น
กลุ่มธุรกิจคอนเสิร์ตและละครเวที
บริษัทดำเนินธุรกิจจัดการแสดงทั้งในรูปคอนเสิร์ตและละครเวที โดยรูปแบบคอนเสิร์ตและละครเวทีของบริษัทที่ผ่านมานั้นจะมีลักษณะเป็นการแสดงโดยนักร้องนักแสดงที่มีชื่อเสียงเป็นที่นิยม และมีเสียงร้องที่เป็นเอกลักษณ์ ประกอบ ฉาก แสง สี เสียง และ ทีมนักเต้นมืออาชีพ ที่ผ่านมาจะเช่าสถานที่จัดงานแสดงต่าง ๆ จากบุคคลภายนอกเป็นหลัก อย่างไรก็ดีในปี 2558 บริษัท สยามพิฆเนศ จำกัด (“สยามพิฆเนศ”) ซึ่งเป็นบริษัทในเครือ ดำเนินธุรกิจบริหารจัดการโรงละคร ภายใต้ชื่อว่า “โรงละครเคแบงก์สยามพิฆเนศ” เปิดให้บริการครั้งแรกในเดือนเมษายน 2558
หลังจากนั้นกลุ่มบริษัท จึงเริ่มดำเนินการจัดคอนเสิร์ตและละครเวทีผ่านโรงละครของกลุ่มบริษัทเป็นหลัก โดยคอนเสิร์ตและละครเวทีสำคัญ ๆ ที่เกิดขึ้นในปี 2563 ภายใต้การบริหารจัดการของสยามพิฆเนศเอง ได้แก่ คอนเสิร์ตนั่งใกล้เจี๊ยบจุ้ย และคอนเสิร์ตคุณพระช่วยสำแดงสด เพลงดังหนังละคร โดยคอนเสิร์ตคุณพระช่วยสำแดงสดนั้น บริษัทได้ดำเนินการให้ผู้ชมบางส่วน สามารถรับชมผ่านระบบ Live Steaming ได้ด้วย อีกทั้งมีงานประชุมสัมมนาต่าง ๆ ที่เกิดขึ้นจากการเช่าพื้นที่และการจัดกิจกรรมทางการตลาด (Organize)ให้กับหน่วยงานต่าง ๆ อีกด้วย ได้แก่ งานประชุม BREC meeting "ร่วมตอกย้ำความสำคัญระบบหลักประกันสุขภาพคนไทย", งาน Tech the Next Step, งาน Games & Learning 2020 และงานสัมมนา Humanica “HR Trends 2020 Leadership in Crisis” เป็นต้น
กลุ่มธุรกิจภาพยนตร์
ดำเนินการผลิตภาพยนตร์
กลุ่มธุรกิจขายสินค้าและบริการ
1. ธุรกิจขายสินค้า สินค้าภายใต้แบรนด์ที่บริษัทเป็นเจ้าของสิทธิ์และสินค้าฝากขาย โดยครอบคลุมทั้งผลิตภัณฑ์บำรุงผิว ผลิตภัณฑ์อาหารเสริม ผลิตภัณฑ์เครื่องใช้ในครัว ผลิตภัณฑ์เสื้อผ้าและเครื่องประดับ สินค้าที่อยู่ภายใต้แบรนด์ที่บริษัทเป็นเจ้าของ ได้แก่ Let Me In Beauty กลุ่มผลิตภัณฑ์บำรุงผิวหน้าเพื่อผิวขาวกระจ่างใส อ่อนกว่าวัย เริ่มเปิดตัวเมื่อเดือนกันยายน 2560 โดยเป็นการต่อยอดธุรกิจจากรายการ Let Me In Thailand ที่บริษัทผลิตและออกอากาศทางช่อง Workpoint จากความสำเร็จของรายการ และความชำนาญจากการคลุกคลีในวงการดังกล่าว ทำให้ได้รับความรู้เกี่ยวกับความงามเป็นอย่างดี โดยได้ศึกษาคิดค้นผลิตภัณฑ์ที่ใช้สารสกัดจากประเทศเกาหลีใต้ ซึ่งใช้นวัตกรรมระดับสากลและผ่านกระบวนการจากสถาบันและผู้เชี่ยวชาญที่ได้รับความไว้วางใจจากต่างประเทศ โดยปัจจุบันกลุ่มผลิตภัณฑ์ Let Me In Beauty มีจำนวน 14 SKU ได้แก่ โดยกลุ่มลูกค้าเป้าหมาย เป็นผู้หญิง อายุระหว่าง 24 – 35 ปี อาศัยในกรุงเทพมหานครและหัวเมืองใหญ่ในจังหวัดต่าง ๆ มีรายได้ตั้งแต่ 20,000 บาทขึ้นไป มีความเชื่อมั่นในสินค้าเกาหลี และได้ติดตามรายการ Let Me In Thailand โดยมีช่องทางการจัดจำหน่ายทาง Modern Trade, Call Center และช่องทางออนไลน์ https://www.facebook.com/LetMeInBEAUTY/
สำหรับสินค้าในกลุ่มฝากขายนั้น บริษัทได้เริ่มดำเนินการตั้งแต่วันที่ 14 ธันวาคม 2561 เป็นต้นมา โดยสินค้าที่บริษัทรับฝากขายนั้น จะออกอากาศเพื่อประชาสัมพันธ์ผ่านช่อง WORKPOINT และช่องทางออนไลน์ต่าง ๆ อาทิ เช่น Facebook, Youtube, Instagram, Line และ Website จะหมุนเวียนสินค้าเพื่อประชาสัมพันธ์ และจำหน่ายแตกต่างกันไป โดยบริษัทมีบริการรับคำสั่งซื้อตลอด 24 ชั่วโมง และจัดส่งฟรีถึงบ้านอีกด้วย
2. ธุรกิจให้บริการอื่น ๆ ได้แก่ ธุรกิจการให้เช่าบริการสถานที่ ซึ่งได้แก่ พื้นที่ของโรงละครเคแบงก์สยามพิฆเนศเป็นหลัก โดยพื้นที่ของโรงละครสามารถจัดแบ่งพื้นที่การให้บริการได้ดังนี้
ไทยลีกดิวิชัน 1 ฤดูกาล 2551
ไทยลีกดิวิชั่น 1 ฤดูกาล 2551 เป็นการแข่งขันฟุตบอลลีกระดับสอง ของไทย โดยในฤดูกาลนี้เป็นฤดูกาลที่ 11 มีสโมสรเข้าร่วมการแข่งขัน 16 สโมสร โดยยังอยู่ภายใต้การจัดการแข่งขันของ สมาคมฟุตบอลแห่งประเทศไทย ในพระบรมราชูปถัมภ์ โดยเป็นฤดูกาลสุดท้ายที่ทางสมาคมฯ จะจัดการบริหารเอง โดยยังยึดกฎระเบียบการแข่งขันเดิมคือ สโมสรที่จบสามอันดับแรก จะเลื่อนชั้นขึ้นไปทำการแข่งขันใน ไทยพรีเมียร์ลีก และ อีกสามสโมสรที่จบสามอันดับท้ายตาราง จะตกชั้นไปทำการแข่งขันใน ดิวิชัน 2
เวิร์คพอยท์ เอ็นเทอร์เทนเมนท์
กลุ่มธุรกิจขายสินค้าและบริการ
ทั้งนี้ โรงละครเคแบงก์สยามพิฆเนศ ถือเป็นอีกหนึ่งทางเลือกให้กับผู้ชมการแสดงและผู้ประกอบการที่สนใจจัด การแสดง เนื่องจากมีขนาดและจำนวนที่นั่งอยู่ในลำดับต้น ๆ ของประเทศ รวมถึงรูปแบบการใช้งานสามารถปรับเปลี่ยนได้ตามลักษณะของการแสดงต่าง ๆ ไม่ว่าจะเป็นคอนเสิร์ตหรือละครเวทีก็ตาม อีกทั้งยังเป็นสถานที่ที่เหมาะสมใจกลางเมือง การคมนาคมสะดวก อีกด้วย
ไทยลีกดิวิชัน 1 ฤดูกาล 2551
สโมสรที่เข้าร่วมการแข่งขัน
thumb|250px|ทีมในไทยลีกดิวิชัน 1 ฤดูกาล 2551
ผู้ทำประตูสูงสุด
17 ประตู 15 ประตู 12 ประตู 11 ประตู 10 ประตู
เต็นท์
เต็นท์ (tent) เป็นอุปกรณ์อาศัยชั่วคราว มีลักษณะเป็นลักษณะเหมือนกระโจม หรือกระโจมเหมือนเต๊นต์ลักษณะโค้งด้านบน ส่วนใหญ่วัตถุดิบที่นำมาใช้สร้างเต๊นต์นั้นเป็นโครงเหล็ก จะใช้ผ้าคลุมที่แตกต่างกันไป อาจเป็นผ้าร่ม หรือผ้าดิบ ผ้าอื่นที่ไม่ได้กล่าวมา
หินแห่งความหิวโหย
หินแห่งความหิวโหย (Hungerstein) เป็นเครื่องหมายเด่นในน้ำประเภทหนึ่งที่พบได้ทั่วไปในยุโรปกลาง หินแห่งความหิวโหยทำหน้าที่เป็นอนุสรณ์และคำเตือนทุพภิกขภัย ทำขึ้นในเยอรมนีและบริเวณที่ตั้งถิ่นฐานของชาติพันธุ์เยอรมันทั่วยุโรปนับตั้งแต่ศตวรรษที่ 15 ถึง 19
หินเหล่านี้ถูกฝังไว้ตามลำน้ำในช่วงภัยแล้งเพื่อให้เป็นเครื่องหมายบอกระดับน้ำและเพื่อเตือนชนรุ่นหลังว่าจะต้องเผชิญกับความยากลำบากจากทุพภิกขภัยหากน้ำในลำน้ำลดลงถึงระดับนี้อีกครั้ง ตัวอย่างหินแห่งความหิวโหยที่มีชื่อเสียงอยู่ในแม่น้ำเอ็ลเบอที่เมืองแจชีน ประเทศเช็กเกีย ซึ่งจารึกข้อความว่า "ถ้าเจ้าเห็นเรา เจ้าจงร่ำไห้" (Wenn du mich siehst, dann weine) ไว้เป็นคำเตือน
หินเหล่านี้หลายก้อนสลักขึ้นหลังเกิดทุพภิกขภัยครั้งใหญ่ปี 1816–1817 ซึ่งเกิดจากการปะทุของเขาตัมโบราในอินโดนีเซีย
ในปี 1918 หินแห่งความหิวโหยก้อนหนึ่งที่ท้องน้ำเอ็ลเบอใกล้กับเมืองแจชีนผุดขึ้นในช่วงน้ำลดซึ่งตรงกับช่วงทุพภิกขภัยใหญ่เนื่องจากสงครามโลกครั้งที่หนึ่ง หินแห่งความหิวโหยที่คล้ายกันยังผุดให้เห็นอีกในช่วงภัยแล้งในปี 2018 และในปี 2022
คุนิโอะดอดจ์บอล (แฟมิคอม)
คุนิโอะดอดจ์บอล (熱血高校ドッジボール部; Super Dodge Ball) หรือเรียกแบบภาษาญี่ปุ่นว่า เน็คเค็ทสึ โคโค ดอดจ์บอล บู หมายความว่า "ชมรมดอดจ์บอลโรงเรียนมัธยมเน็คเค็ทสึ" เป็นเกมกีฬาดอดจ์บอล ที่ได้รับการผลิตโดยบริษัทเทคนอสเจแปน ซึ่งได้เปิดตัวในระบบแฟมิคอมปี ค.ศ. 1989 โดยมีเค้าโครงมาจากเกมตู้ใน ค.ศ. 1987 ในชื่อเดียวกันกับเวอร์ชันในญี่ปุ่นและอเมริกา ซึ่งได้รับการพัฒนาโดยบริษัทเทคนอสเช่นเดียวกัน เกมมีรูปแบบคล้ายกับเวอร์ชันเกมตู้ และได้รับการเปิดตัวในประเทศญี่ปุ่นในฐานะเกมซีรีส์คุนิโอะ
ประเทศเฮติในโอลิมปิกฤดูร้อน 2012
ประเทศเฮติ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
กีฬาชักเย่อในโอลิมปิกฤดูร้อน 1900
กีฬาชักเย่อในโอลิมปิกฤดูร้อน 1900 เป็นการแข่งขันกีฬาชักเย่อในโอลbมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 16 กรกฎาคม พ.ศ. 2443 แข่งขันทั้งหมด 1 รายการ มีนักกีฬาเข้าร่วม 12 คน เป็นผู้ชายทั้งหมด จาก 3 ประเทศ การแข่งขันจัดที่ Catalan Cross, Boulogne Forest, Paris
หมาป่าจอมราชันย์
หมาป่าจอมราชันย์ (The Wolf) เป็นละครโทรทัศน์ออนไลน์ปี 2020 นำแสดงโดย หวังต้าลู่, หลี่ชิ่น , เซียวจ้าน ออกอากาศแบบวันเดียวจบ จำนวน 49 ตอน ในวันที่ 19 พฤศจิกายน 2020 พร้อมกันทาง Tencent Video , iQiyi , Youku ในประเทศจีน ส่วนในประเทศไทย รับชมได้ทาง Monomax
กีฬาเรือใบในโอลิมปิกฤดูร้อน 1932
การแข่งขันเรือใบในโอลิมปิกฤดูร้อน 1932 เป็นการแข่งขันกีฬาเรือใบในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 5-12 สิงหาคม พ.ศ. 2475 จัดขึ้นที่สนาม Los Angeles Harbor ซึ่งการแข่งขันกีฬาเรือใบครั้งนี้มีการแข่งขันทั้งหมด 4 รายการ คือ ประเภททีมชาย 4 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 57 คน จาก 11 ประเทศ
รายชื่อผลงานทั้งหมดของแอลัน วอล์กเกอร์
แอลัน วอล์กเกอร์ ดีเจชาวนอร์เวย์ ได้เผยแพร่ 1 อัลบัมสตูดิโอ, 2 เอ็กซ์เทนเดดเพลย์ (EP), 19 ซิงเกิล, 19 รีมิกซ์ และ 14 มิวสิกวิดีโอ
เพลงอื่นๆ
เพลง Unity เป็นโครงการแต่งเพลงที่ Alan Walker ทำร่วมกับเหล่า Walkers (แฟนคลับของ Alan Walker) ทั่วโลก
จังหวัดมากินดาเนาเดลซูร์
มากินดาเนาเดลซูร์ (Maguindanao del Sur; Pagabagatan Magindanaw / ڤاڬابڬتنن ماڬينداناو) เป็นจังหวัดที่ไม่มีทางออกสู่ทะเลในประเทศฟิลิปปินส์ ตั้งอยู่ในเขตปกครองตนเองบังซาโมโรในมินดาเนามุสลิมทางภาคใต้ของประเทศ มีอาณาเขตติดต่อกับจังหวัดโคตาบาโตทางทิศตะวันออก ติดต่อกับจังหวัดซุลตันคูดารัตทางทิศใต้ และติดต่อกับจังหวัดมากินดาเนาเดลนอร์เตทางทิศตะวันตก เมืองหลักของจังหวัดคือเทศบาลบูลูอัน ใกล้กับนครตาคูโรงในจังหวัดซุลตันคูดารัต
โชยะ นากาจิมะ
โชยะ นากาจิมะ เป็นนักฟุตบอลชาวญี่ปุ่น ปัจจุบันเล่นให้กับอูราวะ เรดไดมอนส์และทีมชาติญี่ปุ่นในตำแหน่งกองกลาง
กีฬาโปโลในโอลิมปิกฤดูร้อน 1900
กีฬาโปโลในโอลิมปิกฤดูร้อน 1900 เป็นการแข่งขันกีฬาโปโลในโอลิมปิกฤดูร้อนครั้งที่ 2 ที่ปารีส ประเทศฝรั่งเศส ระหว่างวันที่ 28 พฤษภาคม - 2 มิถุนายน พ.ศ. 2443 แข่งขันทั้งหมด รายการ มีนักกีฬาเข้าร่วม 20 คน เป็นผู้ชายทั้งหมด จาก 4 ประเทศ การแข่งขันจัดที่
รวมดาวกระจาย
รวมดาวกระจาย เป็นวงดนตรีลูกทุ่งที่โด่งดังในช่วงปีพ.ศ. 2500 - 2516 โดยมีครู สำเนียง ม่วงทอง ครูเพลงชื่อดังในยุคนั้นเป็นหัวหน้าวง
โดยที่มาของวงมาจากการที่ทางวงได้รับนักร้องที่ออกจากวงดนตรีต่างๆเข้ามาอยู่จำนวนมากซึ่งนักร้องดังของวงได้แก่ ผ่องศรี วรนุช,ไพรวัลย์ ลูกเพชร และ ยงยุทธ เชี่ยวชาญชัย เป็นต้น
ต่อมากระแสนิยมของทางวงเริ่มลดลงครูสำเนียงจึง ตัดสินใจยุบวงเมื่อปี พ.ศ. 2516
ทีปชโยติสตมภ์
ทีปชโยติสตมภ์ หรือ ทีปสตมภ์ เป็นองค์ประกอบทางสถาปัตยกรรมที่พบได้ในโบสถ์พราหมณ์ ชื่อประกอบด้วยคำว่า ทีป หมายถึง “ประทีป” (“ตะเกียงน้ำมัน”), ชโยติ แปลว่า “แสงสว่าง,” และ สตมภ์ แปลว่า “เสา” มักพบได้ทั่วไปภายนอกของบริเวณโบสถ์เพื่อประดับด้วยประทีปน้ำมันในตามโอกาสพิศษต่าง ๆ ทีปสตมภ์ที่แปลกตาและมีชื่อเสียงในอินเดีย เช่นที่มหัลสมนเทียร (Mahalsa Temple) ในโปนทา, ศันตทุรคามนเทียร ในกัว, หรสิทธิมนเทียรในอุชไชนะ, เตกรีมนเทียร (Tekari Temple) ในเทวัส, เป็นต้น
อนาโปรมีน 42
อนาโปรมีน 42 (Anapromine 42) เป็นยาที่ประกอบด้วย ไซโปรเฮปตาดีน (Cyproheptadine) และ เมเทนไดอีโนน (Methandienone) เพื่อใช้รักษาโรคภูมิแพ้ มีผลข้างเคียงทำให้อวัยวะเพศโตผิดปกติ ในประเทศไทยทาง อย. ยกเลิกทะเบียนตำรับยาตั้งแต่ปี พ.ศ. 2532
วันการปฏิวัติเดือนตุลาคม
วันการปฏิวัติเดือนตุลาคม (ชื่อทางการคือ การปฏิวัติสังคมนิยมแห่งเดือนตุลาคมอันยิ่งใหญ่ День Великой Октябрьской социалистической революции) เป็นวันหยุดนักขัตฤกษ์ในสหภาพโซเวียตและรัฐพันธมิตรของสหภาพโซเวียต โดยถูกจัดอย่างเป็นทางการในวันที่ 7 พฤศจิกายน ตั้งแต่ปี 1927 ถึง 1990
สำหรับครอบครัวชาวโซเวียต ถือเป็นประเพณีวันหยุดที่จะรับประทานอาหารเช้าร่วมกัน และชมขบวนสวนสนามการปฏิวัติเดือนตุลาคมที่ออกอากาศทางสถานีวิทยุโทรทัศน์กลางแห่งสหภาพโซเวียต
วันการปฏิวัติเดือนตุลาคมมีการเดินขบวนของคนงาน การปรากฏตัวของผู้นำโซเวียตบนแท่นของสุสานเลนิน และสุดท้ายคือขบวนสวนสนามทหารที่จัตุรัสแดง ซึ่งจัดขึ้นทุกปีอย่างไม่ขาดสาย และมีชื่อเสียงที่สุดคือการสวนสนามในปี 1941 ขณะที่กองทัพของฝ่ายอักษะกำลังรุกคืบหน้ามอสโก
วันการปฏิวัติเดือนตุลาคมกล่ายเป็นวันหยุดหลักของปีในช่วงยุคสตาลิน ก่อนจะค่อย ๆ สูญเสียความสำคัญไปในช่วงคริสต์ทศวรรษ 1970 โดยตามหลังวันชัยและการเฉลิมฉลองวันขึ้นปีใหม่ และเป็นเพียงการจัดเชิงพิธีการเท่านั้น
มิโดริ (ระบบปฏิบัติการ)
มิโดริ (Midori) เป็นชื่อรหัสของระบบปฏิบัติการที่กำลังอยู่ในระหว่างการพัฒนาโดยไมโครซอฟท์รีเสิร์ช มีการแถลงว่าระบบปฏิบัติการนี้อาจเป็นระบบปฏิบัติการเชิงพาณิชย์ที่สร้างจากระบบปฏิบัติการ Singularity ซึ่งเป็นระบบปฏิบัติการต้นแบบที่ทางไมโครซอฟท์ได้พัฒนามาตั้งแต่ พ.ศ. 2546 เพื่อสร้างระบบปฏิบัติการที่ไว้วางใจได้ กล่าวคือ ไดรเวอร์ของอุปกรณ์ต่าง ๆ เคอร์เนล และโปรแกรมต่าง ๆ ถูกเขียนขึ้นโดยใช้ภาษาที่สามารถนำไปประมวลผลได้โดยตรง (Managed Code) นอกจากนี้ระบบปฏิบัติการนี้ยังมีการเปิดตัวศูนย์ป้องกันความปลอดภัย (Security Center) เพื่อเพิ่มความปลอดภัยของเครื่องให้สูงขึ้น โดยไมโครซอฟท์ได้วางแนวทางในการเปลี่ยนระบบปฏิบัติการจากวินโดวส์มาเป็นมิโดริไว้หลายทาง
เฟาเอ็ฟเบ ชตุทการ์ท
แฟร์ไอน์ เฟือร์ เบเวกุงส์ชปีเลอ ชตุทการ์ท 1893 เอเฟา  (Verein für Bewegungsspiele Stuttgart 1893 e. V.) หรือรู้จักกันในชื่อ เฟาเอ็ฟเบ ชตุทการ์ท (VfB Stuttgart) เป็นสโมสรฟุตบอลอาชีพจากเมืองชตุทการ์ทในรัฐบาเดิน-เวือร์ทเทิมแบร์ค ประเทศเยอรมนี มีฉายาในภาษาไทยว่า ม้าขาว ก่อตั้งขึ้นในปี ค.ศ. 1893 ปัจจุบันเล่นอยู่ในบุนเดิสลีกา ลีกฟุตบอลสูงสุดของเยอรมนี เคยได้แชมป์บุนเดิสลีกา 5 สมัย, เดเอ็ฟเบ-โพคาล 3 สมัย, เดเอ็ฟเอ็ล-ซูเพอร์คัพ 1 สมัย และเคยเป็นรองแชมป์ยูฟ่ายูโรปาลีก 1 สมัย
เดอะมอลล์ โคราช
เดอะมอลล์ โคราช (The Mall Korat) ตั้งอยู่ริมถนนมิตรภาพ ในพื้นที่เขตเทศบาลนครนครราชสีมา ตำบลในเมือง อำเภอเมืองนครราชสีมา จังหวัดนครราชสีมา เปิดบริการวันที่ 10 สิงหาคม พ.ศ. 2543 โดยเป็นศูนย์การค้าขนาดใหญ่ในจังหวัดนครราชสีมา (มีขนาดใหญ่เป็นอันดับ 3 ในเครือเดอะมอลล์กรุ๊ป กว่า 350,000 ตารางเมตร) บนเนื้อที่ 57 ไร่ ติดถนนมิตรภาพ ดำเนินการโดยบริษัท เดอะมอลล์ราชสีมา จำกัด ในเครือเดอะมอลล์กรุ๊ป โดยมีมูลค่าการลงทุนรวมกว่า 5,400 ล้านบาท รองรับกลุ่มเป้าหมายในจังหวัดนครราชสีมากว่า 2.8 ล้านคน และจังหวัดใกล้เคียง ทั้งนี้ เดอะมอลล์ โคราช ถือเป็นศูนย์การค้าในเครือเดอะมอลล์แห่งแรกในต่างจังหวัด (นอกเขตกรุงเทพมหานครและปริมณฑล)
ในปี พ.ศ. 2558 เดอะมอลล์ โคราชได้ปรับปรุงครั้งที่ 3 โดยขยายเนื้อที่เพิ่มเป็น 80 ไร่ และเปลี่ยนแปลงโฉมใหม่ทั้งหมดรวมทั้งขยายเนื้อที่ของศูนย์การค้าจาก 200,000 ตารางเมตร เพิ่มเป็น 350,000 ตารางเมตร พร้อมนำสินค้ายี่ห้อชั้นนำมาอีกมากมาย รวมถึงขยายโรงภาพยนตร์เพิ่มอีก 2 โรง และเปลี่ยนชื่อจากอีจีวี เป็นโคราช ซีนีเพล็กซ์ ในเครือเมเจอร์ ซีนีเพล็กซ์ มูลค่าที่ใช้ในการบูรณะรวมกว่า 2,000 ล้านบาท โดยมีจุดประสงค์ให้เดอะมอลล์ นครราชสีมาเป็นพารากอนแห่งอีสาน แล้วเสร็จและเปิดให้บริการเมื่อ 10 ตุลาคม พ.ศ. 2559 thumb|250px|บรรยายกาศภายในห้าง
การจัดสรรพื้นที่
เดอะมอลล์ นครราชสีมา พัฒนาเป็นศูนย์การค้าสูง 4 ชั้น (รวมชั้นใต้ดิน 1 ชั้น) มีพื้นที่ใช้สอยกว่า 350,000 ตารางเมตร บนพื้นที่ 80 ไร่ ประกอบด้วยพื้นที่สำคัญดังนี้ นอกจากนี้ยังมีลานกิจกรรมมอลล์ พาร์ค (Mall Parc) ด้านหน้าศูนย์ฯ และแกรนด์ ฮอลล์ (Grand Hall) ซึ่งมีจอ LED ขนาดใหญ่โค้ง 360 องศาแห่งแรกในประเทศอีกด้วย
มิโดริ (ระบบปฏิบัติการ)
ในเดือนเมษายน พ.ศ. 2552 โจนาธาน เอฟ. ชาพิโร (Jonathan S. Shapiro) กำลังสำคัญเบื้องหลังภาษาโปรแกรม BitC และระบบปฏิบัติการโคโยทอส (Coyotos) ได้ประกาศว่าเขาได้รับตำแหน่งผู้พัฒนามิโดริแล้ว และหลังจากเดือนสิงหาคม เขาจะยุติการทำงานที่เกี่ยวกับ BitC
โคยะ คิตางาวะ
โคยะ คิตางาวะ เป็นนักฟุตบอลชาวญี่ปุ่น ปัจจุบันเล่นให้กับชิมิซุ เอส-พัลส์และทีมชาติญี่ปุ่นในตำแหน่งกองหน้า
ธีรยุทธ ศศิประภา
พลโท ธีรยุทธ ศศิประภา อดีตเจ้ากรมแพทย์ทหารบก/ผู้บัญชาการโรงเรียนเสนารักษ์ กรมแพทย์ทหารบก ท่านที่ 38 (1 ตุลาคม 2556 - 30 กันยายน 2557), ผู้อำนวยการกองการศึกษา วิทยาลัยแพทยศาสตร์พระมงกุฎเกล้า (1 ต.ค.50 - 30 ก.ย.52), ผู้อำนวยการโรงพยาบาลค่ายสุรนารี (1 ต.ค.52 - 30 ก.ย.55), รองเจ้ากรมแพทย์ทหารบก (1 ต.ค.55 - 30 ก.ย.56), นายทหารพิเศษ กองพันทหารปืนใหญ่ต่อสู้อากาศยานที่ 1 รักษาพระองค์ (7 พ.ค.57 - ปัจจุบัน)
ประวัติ
พลโท ธีรยุทธ ศศิประภา เกิดเมื่อวันที่ 20 กุมภาพันธ์ พ.ศ. 2497 เป็นบุตรของ บิดา นาย มนู ศศิประภา มารดา นางละม้าย ศศิประภา
การศึกษา จบการศึกษาชั้นมัธยมศึกษาจากโรงเรียนเตรียมทหาร รุ่นที่ 14 ได้ลำดับที่ 1 ของ โรงเรียนทั้ง 2 ชั้นปี, จบการศึกษาชั้นอุดมศึกษาจาก คณะแพทยศาสตร์ศิริราชพยาบาล มหาวิทยาลัยมหิดล, วุฒิบัตรแพทย์ผู้เชี่ยวชาญเฉพาะทางโรคผิวหนัง, หลักสูตรชั้นนายพัน เหล่า พ. รุ่นที่ 17 (ปี 2535), วิทยาลัยป้องกันราชอาณาจักร หลักสูตรการป้องกันราชอาณาจักรภาครัฐร่วมเอกชน (พ.ศ. 2548 - พ.ศ. 2549), หลักสุตรพัฒนาผู้บริหารสถาบันผลิตแพทย์แห่งประเทศไทย (พ.ศ. 2552)
โครงการสารานุกรมอินเทอร์เน็ต
i โครงการสารานุกรมอินเทอร์เน็ต เป็นฐานข้อมูลขนาดใหญ่ซึ่งประกอบด้วยข้อมูลที่เป็นประโยชน์ สามารถเข้าถึงได้ผ่านเวิลด์ไวด์เว็บ แนวคิดที่จะสร้างสารานุกรมเสรีโดยการใช้อินเทอร์เน็ตมีตั้งแต่ข้อเสนออินเตอร์พีเดียในปี พ.ศ. 2536 อันเป็นโครงการสารานุกรมบนอินเทอร์เน็ตที่ทุกคนสามารถให้การสนับสนุนเนื้อหาได้ แต่โครงการนั้นไม่เคยพ้นขั้นตอนวางแผนและถูกไล่ตามทันโดยการปะทุของเวิลด์ไวด์เว็บ การถือกำเนิดของเสิร์ชเอนจินคุณภาพสูง และการเปลี่ยนแปลงเนื้อหาที่มีอยู่เดิม
การแปลงเนื้อหาเก่าเป็นดิจิทัล โครงการสารานุกรมอินเทอร์เน็ตเป็นการแบ่งสาขาที่สำคัญของสารานุกรมตีพิมพ์แบบเก่า ในเดือนมกราคม พ.ศ. 2538 โครงการกูเทนแบร์กเริ่มตีพิมพ์ข้อความแอสกีของสารานุกรมบริตานิกาฉบับพิมพ์ครั้งที่สิบเอ็ด (พ.ศ. 2454) แต่ความไม่ลงรอยเกี่ยวกับวิธีการทำให้งานดังกล่าวหยุดชะงักไปหลังจากฉบับตีพิมพ์ครั้งแรก ด้วยเหตุผลด้านเครื่องหมายการค้า ทำให้โครงการใช้ชื่อว่า สารานุกรมกูเทนแบร์ก ในปี พ.ศ. 2545 ข้อความแอสกีและดนตรี 48 เสียงได้รับการเผยแพร่บน http://1911encyclopedia.org โครงการกูเทนแบร์กเริ่มงานการแปลงเนื้อหาเป็นดิจิทัลใหม่และพิสูจน์อักษรสารานุกรมนี้ จนถึงเดือนมิถุนายน พ.ศ. 2548 ก็ยังไม่ได้มีการเผยแพร่ ในขณะเดียวกัน สารานุกรมบริตานิกาซึ่งเผชิญกับการแข่งขันจากคู่แข่งอย่างเช่น เอ็นคาร์ตา ทำให้บริตานิกาเองต้องแปลงเนื้อหาเป็นดิจิทัลโดยผู้ผลิตเช่นกัน และมีการวางขายเป็นนเจ้าแรก และบริการออนไลน์ในเวลาต่อมา เป็นไปได้ว่าโครงการแปลงเนื้อหาสารานุกรมเป็นดิจิทัลที่สำคัญที่สุดและประสบความสำเร็จที่สุดคือ โครงการบาร์เทิลบี ซึ่งเป็นรุ่นออนไลน์ของตีพิมพ์ครั้งที่สิบ ในช่วงต้นปี พ.ศ. 2543 และมีการอัปเดตเป็นครั้งคราว
การสร้างเนื้อหาใหม่
กิจกรรมอีกสาขาหนึ่งที่เกี่ยวข้องคือการสร้างเนื้อหาเสรีใหม่บนพื้นฐานของอาสาสมัคร ในปี พ.ศ. 2534 ผู้เข้าร่วมกลุ่มข่าวยูสเน็ต alt.fan.douglas-adams เริ่มต้นโครงการเพื่อผลิตเวอร์ชันจริงของ Hitchhiker's Guide to the Galaxy สารานุกรมนวนิยายที่ใช้ในผลงานของดักลาส อดัมส์ ต่อมาโครงการดังกล่าวรู้จักกันในชื่อ Project Galactic Guide ถึงแม้ว่าเดิมมันจะมีเป้าหมายจะรวบรวมเฉพาะบทความที่มีอยู่จริงและเป็นไปตามข้อเท็จจริงเท่านั้น แต่ต่อมาได้มีการเปลี่ยนนโยบายให้อนุญาตและสนับสนุนบทความที่เป็นจริงกึ่งหนึ่งและไม่จริงเช่นเดียวกัน Project Galactic Guide มีบทความมากกว่า 1,700 บทความ แต่ไม่มีบทความใหม่เพิ่มขึ้นนับตั้งแต่ พ.ศ. 2543 ซึ่งบางส่วนอาจเป็นเพราะการก่อตั้ง h2g2 ซึ่งเป็นโครงการที่เป็นทางการกว่า
พิมพ์ลดา ไชยปรีชาวิทย์
พิมพ์ลดา ไชยปรีชาวิทย์ (28 พฤศจิกายน พ.ศ. 2525 -) นักแสดงและพิธีกร ชาวไทย
ชีวิตส่วนตัว
พิมพ์ลดา ไชยปรีชาวิทย์ มีชื่อเดิมว่า อรุณี ไชยปรีชาวิทย์ และมีชื่อเล่นว่า แพร เกิดเมื่อวันอาทิตย์ที่ 28 พฤศจิกายน พ.ศ. 2525  สำเร็จการศึกษาระดับประถมศึกษาและมัธยมศึกษาจากโรงเรียนซางตาครู้สคอนแวนท์ และสำเร็จระดับอุดมศึกษาจากมหาวิทยาลัยอัสสัมชัญ คณะบริหารธุรกิจ สาขาส่งออกระหว่างประเทศ (BBA Major IBM)
วงการบันเทิง
พิมพ์ลดา ไชยปรีชาวิทย์ เข้าวงการบันเทิงเริ่มจากการเป็นนักแสดงในมิวสิควิดีโอ และพิธีกรรายการ จากนั้นจึงทำให้มีผลงานด้านละครและภาพยนตร์ รวมถึงงานด้านโฆษณา ตามมา อาทิ ละครเรื่องกุหลาบร้ายกลายรัก, ภาพยนตร์เรื่องบางระจัน ภาค2   เป็นต้น
พิมพ์ลดา ไชยปรีชาวิทย์ มีผลด้านพิธีกรรายการ สตอเบอรี่ชีสเค้ก ตลก 6 ฉาก เท่งโหน่งวิทยาคม และ ฉายแวว
ท่อส่งแก๊สอาหรับ
ท่อส่งแก๊สอาหรับ (Arab Gas Pipeline) เป็นท่อที่ส่งออกแก๊สธรรมชาติของอียิปต์ไปยังตะวันออกกลางและอาจไปถึงทวีปยุโรปด้วยการสร้างส่วนขยายในอนาคต เมื่อก่อสร้างเสร็จ ท่อส่งแก๊สดังกล่าวจะมีความยาวรวมกว่า 1,200 กิโลเมตร มีมูลค่าก่อสร้าง 1.2 พันล้านดอลล่าร์สหรัฐ
ส่วนอาริช-อคาบา
ส่วนแรกของท่อเชื่อมจากอาริชในอียิปต์ไปยังอคาบาในจอร์แดน ส่วนนี้แบ่งออกเป็นสามส่วนย่อย ส่วนแรกยาว 250 กิโลเมตร บนบกซึ่งเชื่อมจากอัล-อาริชไปยังทาบาริมทะเลแดง นอกจากนี้ ยังประกอบด้วยหน่วยเพิ่มแรงดันในอาริชและสถานีตรวจวัดปริมาณในทาบา ส่วนที่สองยาว 15 กิโลเมตร อยู่ใต้ทะเลเชื่อมจากทาบาไปยังอคาบา ส่วนที่สาม ซึ่งมีสถานีตรวจวัดปริมาณอีกแห่งหนึ่งตั้งอยู่ ยาวประมาณ 1 กิโลเมตร บนชายฝี่งซึ่งเชื่อมเข้ากับโรงไฟฟ้าพลังความร้อนอคาบา
ส่วนอาริช-อคาบาซึ่งมีมูลค่าก่อสร้าง 220 ล้านดอลล่าร์สหรัฐ เสร็จสิ้นในเดือนกรกฎาคม พ.ศ. 2546 ท่อมีเส้นผ่านศูนย์กลาง 36 นิ้ว (910 มม.) และมีปริมาณรองรับแก๊สได้กว่า 10,300 ล้านลูกบาศก์เมตรต่อปี
ส่วนอคาบา-เอลรีฮับ
ส่วนที่สองได้ขยายท่อในจอร์แดนจากอคาบา ตั้งแต่อัมมานไปยังเอลรีฮับ (24 กิโลเมตรจากชายแดนซีเรีย) ส่วนนี้มีความยาว 390 กิโลเมตร และมีมูลค่าการก่อสร้าง 300 ล้านดออล่าร์สหรัฐ มีการก่อสร้างใน พ.ศ. 2548
ส่วนเอลรีฮับ-ฮอมส์
ส่วนที่สามนี้มีความยาวทั้งสิ้น 319 กิโลเมตร จากจอร์แดนไปยังซีเรีย 90 กิโลเมตรแรกทอดตั้งแต่ชายแดนจอร์แดน-ซีเรียไปยังสถานีไฟฟ้าเดียร์อาลี จากโรงไฟฟ้าดังกล่าว ท่อจะทอดผ่านดามัสกัสไปยังหน่วยเพิ่มแรงดันอัลรายัน ใกล้กับฮอมส์ ส่วนนี้ก่อสร้างแล้วเสร็จในเดือนกุมภาพันธ์ พ.ศ. 2551
ส่วนฮอมส์-ทริโปลี
ส่วนฮอมส์-ทริโปลีเชื่อมจากหน่วยเพิ่มแรงดันอัลรายันไปยังบานีอัสในซีเรีย และทอดยาวไปอีก 32 กิโลเมตรไปยังทริโปลี ประเทศเลบานอน การตกลงที่จะสร้างท่อส่วนนี้มีการลงนามเมื่อวันที่ 2 กันยายน พ.ศ. 2552 และการทดสอบครั้งแรกได้เริ่มขึ้นตั้งแต่วันที่ 8 กันยายน การส่งแก๊สปกติเริ่มขึ้นตั้งแต่วันที่ 19 ตุลาคม พ.ศ. 2552 โดยส่งให้แก่สถานีไฟฟ้าเดียร์อัมมาร์ นอกจากนี้ยังมีการเสนอให้ขยายท่อส่วนนนี้จากบานีอัสไปจนถึงไซปรัส
ท่ออาริช-แอชเคลอน
ท่ออาริช-แอชเคลอนเป็นท่อส่งแก๊สธรรมชาติยาว 100 กิโลเมตรใต้ทะเล ซึ่งเชื่อมท่อส่งแก๊สอาหรับกับอิสราเอล ถึงแม้ว่ามันจะมิใช่ส่วนหนึ่งของโครงการท่อส่งแก๊สอาหรับอย่างเป็นทางการ แต่ท่อดังกล่าวได้แตกสาขามาจากท่อเดียวกันในอียิปต์ ท่อดังกล่าวอำนวยการสร้างและดำเนินการโดยบริษัทแก๊สเมดิเตอร์เรเนียนตะวันออก (EMG) ซึ่งเป็นบริษัทร่วมของท่อแก๊สเมดิเตอร์เรเนียน (28%) บริษัทเมอร์ฮัฟของอิสราเอล (25%) ปตท (25%) EMI-EGI LP (12%) และบริษัทปิโตรเลียมสาธารณะอียิปต์ (10%)
การเชื่อมต่อซีเรีย-ตุรกี
เดือนมีนาคม พ.ศ. 2549 อียิปต์ ซีเรีย จอร์แดน ตุรกี เลบานอน และโรมาเนีย บรรลุข้อตกลงในการสร้างส่วนขยายของท่อส่งแก๊สจากซีเรียไปจนถึงชายแดนตุรกี จากที่นั่น ท่อส่งจะเชื่อมต่อเข้ากับท่อนาบูโคที่วางแผนก่อสร้งไว้แล้วเพื่อการส่งแก๊สธรรมชาติต่อไปยังยุโรป ตุรกีคาดว่าจะซื้อแก๊ส 2-4 พันล้านลลูกบาศก์เมตรต่อปีจากท่อส่งแก๊สอาหรับ เมื่อวันที่ 4 มกราคม พ.ศ. 2551 ตุรกีและซีเรียลงนามในข้อตกลงที่จะสร้างท่อยาว 63 กิโลเมตร ระหว่างอเลปโปกับคิลิสเป็นส่วนแรกของการเชื่อมต่อซีเรีย-ตุรกีจากท่อส่งแก๊สอาหรับ
เมื่อวันที่ 14 ตุลาคม พ.ศ. 2551 สตรอยทรานส์แก๊สลงนามในสัญญามูลค่า 71 ล้านดอลล่าร์สหรัฐ สำหรับก่อสร้างส่วนนี้ สัญญาดังกล่าวเป็นโมฆะในช่วงต้นปี พ.ศ. 2552 และได้มีการยื่นประมูลใหม่ ส่วนเชื่อมต่อคาดว่าจะพร้อมในปี พ.ศ. 2554
เหตุระเบิด
วันที่ 5 กุมภาพันธ์ ระหว่างการประท้วงในอียิปต์ พ.ศ. 2554 มีรายงานว่าได้เกิดเหตุระเบิดขึ้นที่ท่อส่งแก๊สใกล้กับหน่วยเพิ่มแรงดันเอลอาริช ซึ่งส่งแก๊สธรรมชาติให้แก่อิสราเอลและจอร์แดน    ทำให้การส่งแก๊สธรรมชาติไปยังสองประเทศดังกล่าวต้องหยุดชะงัก
ตามข้อมูลของผู้ว่าราชการจังหวัดนอร์ทไซนาย "สถานีแก๊สที่ตั้งอยู่ใกล้กับจุดเกิดระเบิดนั้นไม่ได้รับความเสียหายและระเบิดไม่ได้ส่งผลกระทบต่อเขตที่อยู่อาศัย" สถานีโทรทัศน์ของรัฐได้กล่าวโทษผู้ก่อการ "ผู้ซึ่งฉวยโอกาสจากสถานการณ์ที่ยังไม่มั่นคงภายในประเทศ" อย่างไรก็ตาม ตามข้อมูลของประธานบริษัทแก๊สธรรมชาติอียิปต์ เหตุระเบิดครั้งนี้เกิดขึ้นจากแก๊สรั่วและไม่ใช่เหตุโจมตีของผู้ก่อการร้าย
มิสเตอร์แอนด์มิสเอเชียไทยแลนด์
มิสเตอร์แอนด์มิสเอเชียไทยแลนด์ (Mister & Miss Asia Thailand) เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2557 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสแอนด์มิสเตอร์เอเชีย
ผลงานการประกวดระดับนานาชาติ
สัญลักษณ์สี : ชนะเลิศ
เจ้าพ่อพระธรณี
เจ้าพ่อพระธรณี (Earth god, เทพบิดรแห่งแผ่นดินโลก) หรือ เทพบิดรแผ่นดินโลก หมายถึง เทพยดาแห่งพื้นดินและแผ่นดินโลกในศาสนาพหุเทวนิยมและเกี่ยวข้องกับเพศบุรุษและบิดรในแผ่นดินโลกและมีความเกี่ยวข้องกับโลกใต้พิภพหรือโลกบาดาล
เทพบุรุษแห่งแผ่นดินโลกในศาสนาต่าง ๆ ได้แก่:
จังหวัดเกียวโต
จังหวัดเกียวโต เป็นจังหวัดหนึ่งในประเทศญี่ปุ่นตั้งอยู่บนเกาะฮนชู โดยมีศักดิ์เป็นจังหวัดนคร  หนึ่งในสองจังหวัด (อีกจังหวัดหนึ่งคือโอซากะ) มีเมืองหลวงชื่อเดียวกันคือ นครเกียวโต มีความสำคัญเคยเป็นเมืองหลวงเก่าของญี่ปุ่น มีโบราณวัตถุมากมาย มีชื่อในการทำผ้าไหมและแพร
ภูมิศาสตร์
จังหวัดเกียวโตตั้งอยู่เกือบกึ่งกลางของเกาะฮนชู มีขนาดพื้นที่ทั้งสิ้น 4612.19 ตารางกิโลเมตร ลักษณะภูมิประเทศของจังหวัดเกียวโตเป็นที่ราบสลับหุบเขา ทิศเหนือติดกับทะเลญี่ปุ่น ทิศตะวันตกติดกับจังหวัดเฮียวโงะ ทิศใต้ติดกับจังหวัดโอซากะ จังหวัดนาระ ทิศตะวันออกติดกับจังหวัดชิงะ จังหวัดฟูกูอิ มีภูเขาทัมบะพาดผ่านกึงกลางจังหวัด ทำให้มีสภาพภูมิอากาศแตกต่างกันมากระหว่างตอนเหนือและตอนใต้ของจังหวัด
การปกครอง
จังหวัดเกียวโตประกอบด้วย 15 นคร 6 อำเภอ 10 เมือง และ 1 หมู่บ้าน ได้แก่
เศรษฐกิจ
จังหวัดเกียวโตมีชื่อเสียงด้านการท่องเที่ยว ทางตอนเหนือของจังหวัดบริเวณคาบสมุทรทังโงะประกอบอาชีพประมงและการขนส่งทางน้ำ ทางตอนกลางประกอบอาชีพเกษตรกรรมและป่าไม้
ชูอิจิ กนดะ
ชูอิจิ กนดะ เป็นนักฟุตบอลชาวญี่ปุ่น ปัจจุบันเล่นให้กับชิมิซุ เอส-พัลส์ และทีมชาติญี่ปุ่นในตำแหน่งผู้รักษาประตู
แอนนาเบลล์
แอนนาเบลล์ (Annabelle) เป็นตุ๊กตาผ้ารูปเรกกาดี แอนน์ ที่เล่าลือกันว่าเป็นตุ๊กตาผีสิง เช่นเดียวกับตุ๊กตาโรเบิร์ต มีการนำเรื่องราวของแอนนาเบลล์ไปสร้างเป็นภาพยนตร์หลายเรื่อง ทั้ง The Conjuring ในปี ค.ศ. 2013, Annabelle ในปี ค.ศ. 2014 และภาคต่อที่เป็นเนื้อเรื่องก่อนหน้า คือ Annabelle: Creation ในปี ค.ศ. 2017 Annabelle Comes Home ในปี ค.ศ. 2019 รวมถึงมีการแต่งเป็นหนังสือ ในปี ค.ศ. 2002